**FORMULAR ZA PRIJAVU / NAGRADA ZA INOVATIVNE NASTAVNIKE/CE 2017.**

|  |  |  |
| --- | --- | --- |
| 1. **LIČNI PODACI** | | |
| C:\Users\edna\Desktop\18815018_821306291356970_1104807362048913666_o.jpg | * 1. IME I PREZIME   Abdukić Halima | |
| 1. ADRESA   Kakanjska 18 Ilijaš | |
| 1. TELEFON   +387 61 509 987 | |
| 1. E-MAIL ADRESA   abdukichalima@gmail.com | |
| 1. ZVANJE   Nastavnica predškolskog odgoja | |
| 1. **RADNO MJESTO** | | |
| * 1. Naziv ustanove: | | JU za predškolski odgoj i obrazovanje Visoko |
| 1. Adresa: | | Donje Rosulje bb |
| 1. Telefon: | | +387 32 737 699 |
| 1. Posao koji obavljate: | | Odgajateljica – direktorica Ustanove |
| 1. Razred ili uzrast djece sa kojom radite: | | 3 godine – 6 godina |
| 1. Godine staža: | | 20 godina |
| 1. **MOJA PEDAGOŠKA UVJERENJA** | | |
| Moj rad sa djecom i roditeljima, kao i sa kolegama i kolegicama se temelji na najhumanijem obliku komunikacije, na dijalogu. Smatram da su riječi magija, te da zlatna riječ otvara gvozdena vrata. Djecu učim i sama živim po principima 4 osnovne magične riječi: izvoli, hvala, molim, izvini. Te lijepe riječi su prijatelji svakog uspjeha. Prepoznati i „uhvatiti“ ritam dječijeg razvoja moguće je samo uz kontinuirano komuniciranje, opserviranje i praćenje toka misli djeteta i njegovog razvoja i potreba kroz odgojno-obrazovni rad. Ključ uspjeha leži u umijeću pričanja. Kroz dugogodišnju praksu rada u grupi sa djecom uočila sam veliku važnost pričanja priče, bajke, basne. Iz nekog razlog meni pričanje priča posebnu draž ima u zimskom periodu, gdje kod djece budimo ljubav prema knjizi, toplinu, a time budimo razne afinitete kod djece, u ovom slučaju ljubav za glumom. Ova aktivnost se kasnije proširivala, bogatila sadržajima i učesnicima. Dakle, priča se polahko pretvarala u pozorišne predstave i tradiciju. | | |
| 1. **INOVATIVNA PRAKSA** | | |
| NASLOV/NAZIV: | | „Ponovo smo djeca“ |
| KRATAK OPIS PRAKSE  (do 200 riječi - jedan paragraf): | | „Ponovo smo djeca“ je projekat odgajatelja koji podrazumijeva aktivno učešće u toku cijele godine u vidu priprema za predstave namijenjene djeci. Predstavama za djecu, u kojim glavne i sporedne uloge pripadaju odgajateljicama, su obilježeni počeci godišnjih doba.  Koncept naših predstava je formiran na umjetničko-kreativnom te interaktivnom pristupu djece i odgajatelja. Dajemo jasan prikaz djeci na inovativan način kako da razlikuju dobro od lošeg.  U toku cijele godine smo se pripremali osluškujući želje i potrebe, navike i ponašanje djece u grupnom i individualnom radu. Na osnovu toga smo selektirali bajke i basne, te odlučivali koje predstave ćemo odigrati.  Pripreme i probe za predstavu su uključivale pripremu teksta, odabir adekvatnih i primjerenih uloga sa ličnostima odgajateljica, pripremu kostimografije i scenografije, a sve u saradnji sa djecom i roditeljima. |
| KATEGORIJA (Molim Vas da označite odgovarajuću kategoriju | | Odgajatelji/ ce u predškolskom odgoju i obrazovanju |

**DETALJAN OPIS:**

|  |
| --- |
| **POLAZIŠTA**  Na ideju smo došli tako što smo primijetili da djeca izuzetno uživaju u predstavama koje smo posjećivali par godina unazad. Djeca su se poistovjećivala sa ulogama, te u periodu koji je predstojao (cca. sedam dana) djeca su se igrala predstava, mijenjala uloge, te usvajala znanje – pouku predstave: razlikovanje dobra i zla, sreće i tuge, srdžbe i ponosa.  Također, za novogodišnje praznike uvijek su se pripremale tačke u kojima su učestvovala djeca. Na kraju novogodišnjeg programa, djeca su bivala umorna te čak i novogodišnji paketići im nisu bili zanimljivi. Odlučili smo mi djeci pokloniti predstavu i vrijeme za smijeh. Postepeno ideja se proširivala, te su predstave održavane povodom početka svih godišnjih doba, te su postala u našoj Ustanovi tradicija. |
| **CILJ I ŽELJENI ISHODI**  Savremene generacije rađaju se u tehnološki složenom, te visoko naprednom svijetu. S obzirom na to, on zajedno sa socijalnom okolinom čini svakodnevno dječije okruženje. Poznato je da je okruženje u ranoj dobi presudno za trenutno i buduće dječije učenje, razvoj i odgoj. Dijete življenjem u tom poticajnom okruženju brzo i lahko uči. Dijete se sa svim tim suočava, savladava kako bi mogao preživjeti, razumjeti svijet koji ga okružuje, snalazi se i traži svoje mjesto u njemu.  Projekat „Ponovo smo djeca“ je osmišljen kako bi pokazao djeci da u životu postoje različite socijalne uloge kojim se trebaju prilagođavati, te da uspjeh možemo ostvariti kontinuiranim pripremama i posvećenim radom. Cilj projekta je da kroz dramski prikaz i kombinovanjem više različitih grana umjetnosti u jedan umjetnički oblik – predstavu, naučimo i razvijemo kod djece:   1. Samopouzdanje   Dijete se može naviknuti na stalne pohvale, te se tako teško nosi sa bilo kakvom kritikom i neuspjehom. Kroz dramske radionice i prikaze djeca kroz različite uloge i dramske situacije izražavaju svoje misli i emocije, pronalaze rješenja, ostvaruju vlastite ideje što značajno utiče na izgradnju samopouzdanja.   1. Maštovitost   Einstein je rekao kako je mašta. Njezino Veličanstvo, mašta, koja inače caruje djetinjstvom, posebno se razvija i dolazi do izražaja na dramskim radionicama.   1. Empatija   Empatija je važan korak na putu socijalizacije djeteta jer predstavlja oblik emocionalnog povezivanja sa drugima. Igrajući različite uloge na dramskim radionicama, djeca ne izražavaju samo vlastite emocije, već razvijaju razumijevanje i toleranciju prema emocijama drugih ljudi.   1. Komunikativnost   Dramsko izražavanje objedinjuje, više nego bilo koja umjetnost, verbalnu i neverbalnu komunikaciju. Kroz dramske igre, razvijaju se vještine koje prate dobrog govornika, slušanje i posmatranje.   1. Koncentracija   Kroz dramsku radionicu uključuje se niz fizičkih i mentalnih vježbi i igara, koje poboljšavaju koncentraciju, usredotočenost i pamćenje, a istovremeno su zabavne.   1. Saradnja   Djeca se uče međuljudskim odnosima i timskom radu, što je od velike važnosti u životu, vrtiću, školi i svakodnevnici. |
| **DETALJAN OPIS REALIZACIJE**  **JANUAR:** Čitanje bajki i basni, gledanje crtića (bajke), rad na tekstu, podjela uloga  *U periodu dvije sedmice smo svaki dan u toku glavne usmjerene aktivnosti čitali bajke i basne, te pokušavali odabrati koja se najviše dopada djeci. Nakon čitanja slijedio je razgovor o poukama bajke i/ ili basne, te karakterizacija likova. Na osnovu toka misli djece utvrdili smo koje su im teme zanimljive i o kojim rado iznose bogato znanje primjereno predškolskom uzrastu.*  *Nakon odabira teksta, rad na samom tekstu podrazumijeva adaptaciju teksta i uloga potrebama djece. Prilagodba teksta potrebama djeci je bila usmjerena ka brzom i zanimljivom usvajanju osnovnih karakteristika o godišnjim dobima, kao i o pravilnoj i zdravoj ishrani ljudi.*  *Podjela uloga se odnosila na prilagodbu i adaptaciju osobina likova u predstavi u odnosu na osobine ličnosti odgajateljica/ glumaca u predstavi.*  **FEBRUAR**: Rad na kostimografiji i scenografiji  *U toku mjesec dana odgajateljice su sa djecom kreirale, crtale, šile, lijepile, bojile sve potrebne dijelove za scenu koja se koristila za predstavu. Bogato iskustvo u krojenju i šivenju, te kreativne ruke i ideje naših odgajateljica su nam pomogle da osmislimo i samostalno sašijemo kostime za predstavu. Time smo pokazali djeci da starim i iskorištenim stvarima i predmetima možemo ponovo udahnuti život i dušu. U tom mjesecu radna krilatica nam je bila „Sve što je otpad nije smeće“. Djecu smo uključili na način da su lijepili dugmiće, mašne na kostime, te time razvijali finu motoriku, učenje po modelu, učenje imitacijom kao i divergentno mišljenje.*  **MART**: Završna priprema predstave za početak proljeća „Medin budilnik“ (21.03.2016)  *U toku ovog mjeseca, tri puta sedmično smo imali probu sa naučenim tekstom, pripremljenom scenografijom i kostimografijom u vrijeme popodnevnog odmora djece.*  **APRIL**: Čitanje bajki, odabir teksta, rad na tekstu, podjela uloga za predstavu koja obilježava početak školske godine.  *Željeli smo da novoj generaciji prikažemo teatralni način rada, nova iskustva i metode učenja. Učenje kroz igru, glumu i zabavu uz muzičke note mjeseca aprila plešemo proljetne dane. Ponavljanjem pravila ponašanja, bontona pripremali smo djecu za nova poznanstva koja su uslijedila početkom nove školske godine u septembru.*  **MAJ**: Kostimografija i scenografija  *Mjesec maj je rezervisan za boje cvijeća, leptiriće, lepršavosti, te nas je sve to ponukalo da u toj prozračnosti napravimo raspjevane i lepršave kostime za predstavu ali i sa tonovima jeseni koja nam obilježava planirane predstave.*  **JUNI**: Čitanje bajki, odabir teksta, rad na tekstu, adaptacija teksta  **JULI**: Kostimografija i scenografija  **AUGUST**: Učestale probe za obje predstave (godišnji odmori)  **SEPTEMBAR**:  - Završna priprema predstave za početak školske godine „Dobra vila, klaun i 2 vilenjaka“ (01.09.2016)  - Završna priprema predstave za početak jeseni „Cvrčak i mrav“ (23.09.2016)  **OKTOBAR i NOVEMBAR**: Odabir teksta, rad na tekstu; kostimografija i scenografija  *U ovom mjesecu koristili smo zvuk jeseni, šuškanje lišća, fijukanje vjetra, kapi kiše kao glavnu podlogu za planiranje predstave. Postepeno smo uvodili zimske elemente, te učili o osnovnim karakteristikama jeseni i zime, te vremenskim promjenama koje dolaze. Cilj je bio naučiti da osluškuju zvukove prirode, snalaženje i orjentaciju u vremenu i prostoru, te probuditi sva čula kako bi bolje poimali prirodu i ljepotu. Time smo pobudili svijest kod djece o zaštiti prirode i okoliša.*  *Trudili smo se koristiti prirodne stvari i recikilirane materijale (oguljinu od kukuruza-komušina, lišće, kesten, šišarike, stari papir, novinski papir) pri kreiranju kostima i scene za planiranu predstavu.*  *Glavni cilj nam je bio naučiti djecu o važnosti očuvanja okoliša i zaštiti prirode, i da sve što želimo napraviti za našu predstavu, sve nam je na dohvat ruke i uz malu spretnost recikliranja možemo sve pretvoriti u scenografiju.*  **DECEMBAR**: Završna priprema novogodišnje predstave „Ivica i Marica“ (28.12.2016) |
| **EFEKTI; POSTIGNUTI REZULTATI**  Postignuti efekti su prvenstveno uočeni na osmijehu i zadovoljstvu naše djece. Svakom novom predstavom, uočen je visok nivo sreće djece. Efekti koji se mogu kvantificirati jesu usvojeno znanje o godišnjim dobima djece primjereno predškolskom uzrastu. Usvojena pravila i bonton su kvalitativni efekti našeg projekta.  Također, pozitivne povratne informacije naših roditelja kao i lokalne zajednice su nam dokaz da naš projekat je kvalitetan, te da je izuzetno, kao takav, jako potreban našem gradu.  Još jedan pozitivan efekat jeste poziv općine Visoko da odgajatelji odigraju predstavu „Ivica i Marica“ u okviru manifestacije Visočke zimske radosti 2016. za svu djecu općine Visoko, a ne samo za polaznike naše Ustanove. |
| **Dodatni komentari i sugestije drugim nastavnicima koji bi željeli implementirati vašu ideju** |
| **REFERENCE**  1. Fraculj, L. T., Medina budilica (preuzeto sa <http://www.pjesmicezadjecu.com/prigodne-price/medina-budilica-tihana-l-fraculj.html>)  2. Ezop, Vrčak i mrav (preuzeto sa <http://dramskimetod.com/2014/12/cvrcak-i-mravi/>)  3. Grimm, J. i Grimm, W., Ivica i Marica (preuzeto sa <http://www.pjesmicezadjecu.com/bajke-i-price-za-djecu/ivica-i-marica-jacob-i-wilhelm-grimm.html>)  4. Bojović, D., (2013). Više od igre – Ispričaj mi priču, dramske metode u radu s djecom. Harfa d.o.o. Split  5. Isanović, A. (2014). Lutka u nastavi. Bosanska medijska grupa. Tuzla  6. Kapidžić-Hadžić, N. (1986). Dječja pozornica. Zavod za udžbenike i nastavna sredstva Svjetlost. Beograd  7. Osmanova, Guria. (2008). 150 igara prstićima za razvoj fine motorike i govora. Planet Zoe d.o.o. Zagreb  8. Dalija, T.A., Ristić, I., Navojec, L. (2015). Kkao upoznati djecu sa pozorištem i pozorište sa djecom? Priručnik za predškolske ustanove. Tukan print. Beograd |

**PRILOZI**

Vaše priloge dostavite zajedno sa prijavom na mail adresu [boris@coi-stepbystep.ba](mailto:boris@coi-stepbystep.ba)

Molimo vas da priloge imenujete tako da postoji jasna poveznica sa praksom koju aplicirate.